craciuncg/RoMedQA_v1 huggingface dataset:
Hormonii proteici:
1. din categoria lor face parte un hormon care are ca acțiune secreția laptelui
2. include hormonul a cărui hiposecreție determină diabet insipid
3. sunt alcătuiți din lanțuri de aminoacizi legați prin legături de hidrogen
4. formează complexe ce trec cu ușurință prin membranele celulare, fiind mesageri primari
5. niciun răspuns corect
Răspuns corect: 1
Prin osificare de membrană iau naștere:
1. humerusul și femurul
2. oasele scurte
3. mandibula și clavicula parțial
4. sfenoidul și tibia
5. oasele bazei craniului
Răspuns corect: 3
Mesovarium:
1. este formațiunea care unește uterul de ovar
2. leagă ovarul de ligamentul larg al uterului
3. este hilul ovarului
4. este partea centrală a ovarului
5. niciun răspuns corect
Răspuns corect: 2
Referitor la SNP este adevărat că:
1. include doar nervii spinali
2. servește drept centru de control al întregului organism
3. informează SNC despre modificarea condițiilor din interiorul organismului
4. porțiunea motorie are doar componenta somatică
5. niciun răspuns corect
Răspuns corect: 3
Despre funcțiile sistemului tegumentar sunt adevărate următoarele afirmații:
1. asigură protecția prin sintetizarea melatoninei
2. pielea prezintă trei straturi corespunzând la trei tipuri fundamentale de țesut
3. sistemul tegumentar poate să absoarbă vitaminele hidrosolubile A, E, K
4. sistemul tegumentar prezintă funcție de comunicare
5. niciun răspuns corect
Răspuns corect: 4
În ceea ce privește ficatul putem afirma că:
1. se află majoritar în epigastru
2. prezintă vezicula biliară care se află pe fața diafragmatică a acestuia
3. primește elementele nutritive prin sistemul port hepatic, o subdiviziune a sistemului arterial
4. se află între coastele 5-10
5. niciun răspuns corect
Răspuns corect: 4
Precizați asociația falsă:
1. haluce -2 falange
2. vomer, mandibulă- viscerocraniu
3. rotula- os sesamoid
4. parietal- osteogeneză de membrană
5. diafiza oaselor lungi- țesut osos spongios
Răspuns corect: 5
Alegeți varianta FALSĂ:
1. tahicardie semnifică puls rapid
2. pulsul reprezintă o undă de presiune în artere
3. pulsul are aceeași frecvență cu frecvența cardiacă
4. scăderea frecvenței cardiace determină scăderea presiunii arteriale
5. pulsul este mai slab în apropierea inimii și devine mai puternic ce sângele se îndepărtează de inimă
Răspuns corect: 5
Calcitonina este secretată de:
1. corticosuprarenală
2. adenohipofiză
3. paratiroide
4. medulosuprarenală
5. pancreas
Răspuns corect: 3
Sunt celule diploide:
1. spermatocitul primar, ovocitul primar și spermatidele
2. ovogonia, spermatogonia și spermatocitul primar
3. spermatidele, ovocitul secundar și spermatocitul secundar
4. spermatidele, ovogonia și ovocitul primar
5. ovocitul primar, ovocitul secundar și spermatogonia
Răspuns corect: 2
La nivelul papilei dermice a firului de păr găsim:
1. terminații nervoase libere
2. ductul glandei sebacee
3. țesut conjunctiv
4. țesut epitelial
5. niciun răspuns corect
Răspuns corect: 3
Un fragment de lanț de ADN cu 24 de molecule de adenină, 26 molecule de timină, 28 molecule de guanină, 30 molecule de citozină, împreună cu un fragment de lanț de ADN complementar formează un dublu helix, care conține:
1. 116 molecule de adenină și timină
2. 100 molecule de citozină și guanină
3. 216 molecule de dezoxiriboză
4. 108 molecule de fosfat
5. niciun răspuns corect
Răspuns corect: 3
Care dintre următoarele componente ale glandelor mixte sunt responsabile de secreția de hormoni?
1. insulele Langerhans
2. celulele parafoliculare ”C”
3. acinii pancreatici
4. foliculii tiroidieni
5. celulele prezente în interiorul tubilor seminiferi contorți
Răspuns corect: 1
Alegeți afirmația corectă cu privire la analizatori:
1. inervația motorie a fusurilor neuromusculare este asigurată de axonii neuronilor alfa din cornul anterior al măduvei
2. protoneuronul căii acustice care află în ganglionul spinal Corti are conexiuni directe cu corpul geniculat medial
3. radiațiile optice pleacă de la nivelul corpului geniculat extern și se proiectează în lobul occipital
4. tractul olfactiv străbate lama ciuruită a etmoidului
5. celulele cu conuri și bastonașe din structura retinei sunt în raport cu membrana limitantă internă
Răspuns corect: 3
Despre procesele fotochimice din retină nu se poate afirma:
1. se desfășoară atât pentru celulele cu conuri, cât și pentru cele cu bastonaș
2. implică descompunerea fotochimică a pigmentului vizual din membrana celulelor fotoreceptoare
3. au ca rezultat menținerea constantă a conductanțelor ionice
4. determină modificări ale conductanței ionice membranare
5. constau în transformarea energiei electromagnetice în influx nervos
Răspuns corect: 3
Catecolaminele:
1. determină bradicardie
2. sunt hormoni secretați de CSR
3. produc alertă corticală
4. au efecte hipoglicemiante
5. au acțiune identică cu stimularea sistemului nervos parasimpatic
Răspuns corect: 3
Alegeți varianta CORECTĂ:
1. PPSE sunt depolarizări și impulsuri nervoase ale neuronului postsinaptic
2. neurotransmitătorii nu sunt sintetizați continuu și se găsesc în butonii terminali ai axonilor
3. glicina este un neurotransmitător produs de cortexul cerebral
4. eliberarea prin exocitoză a neurotransmitătorilor necesită deschiderea canalelor de potasiu
5. în afara sinapsei acetilcolina este descompusă de acetilcolinesterază
Răspuns corect: 1
Bila cuprinde:
1. pigmenți biliari ca lecitina
2. acizi biliari, de exemplu bilirubina
3. electroliți
4. tocoferol
5. niciun răspuns corect
Răspuns corect: 3
Alegeți afirmația FALSĂ:
1. testosteronul este puternic anabolizant proteic cu efecte de menținere a tonusului epiteliului spermatogenic
2. la vârsta de 40-50 de ani, ciclurile sexuale ale femeii devin neregulate și la multe dintre ele ovulația nu se mai produce
3. în cursul sarcinii corticosuprarenala și placenta secretă estrogeni și progesteron
4. spermiile își dezvoltă capacitatea de mișcare în epididim
5. sperma ejaculată în cursul actului sexual masculin este alcătuită din lichidele provenite din canalele ependimar, deferent, veziculele seminale, glanda prostatică și glandele bulbouretrale
Răspuns corect: 5
Următoarele afirmații despre proprietățile fundamentale ale miocardului sunt false:
1. inima este excitabilă numai în diastolă, este legea inexcitabilității periodice a inimii
2. contractilitatea este proprietatea miocardului de a dezvolta tensiune între capetele fibrelor sale, ceea ce realizează presiune în cavitățile inimii
3. automatismul este proprietatea unor celule, care formează centrii speciali, de inițiere și conducere a impulsurilor
4. conductibilitatea este proprietatea unor celule, care formează centrii speciali, de inițiere și conducere a impulsurilor
5. conductibilitatea este proprietatea miocardului de a propaga excitația la toate fibrele sale, viteza de conducere este diferită
Răspuns corect: 4
Despre rampa timpanică putem afirma:
1. este situată deasupra membranei vestibulare
2. este situată inferior de canalul cohlear
3. este situată deasupra membranei bazilare
4. conține organul Corti
5. conține un lichid asemenea celui din utriculă
Răspuns corect: 2
Alegeți afirmația/afirmațiile corectă/corecte de mai jos privind nucleul:
1. porii din membrana plasmatică permit comunicarea mediului intern al nucleului cu citoplasma celulară
2. învelișul nuclear este alcătuit dintr-un singur strat dublu de fosfolipide
3. nucleozomii sunt alcătuiți din ADN, ARN și histone
4. globulele roșii nu au nucleu
5. niciun răspuns corect
Răspuns corect: 4
Care dintre următoarele afirmații este adevărată:
1. canalul deferent se unește cu canalul veziculei seminale, formând canalul ejaculator
2. căile spermatice nu sunt conducte de eliminare a spermiilor și a lichidului spermatic
3. glandele bulbo-uretrale sunt patru formațiuni glandulare ovoide
4. canalul deferent nu continuă canalul epididimar
5. prostata este un organ pereche
Răspuns corect: 1
Despre fibra musculară scheletică putem afirma:
1. membrana Z traversează discul întunecat
2. discul clar conține filamente de actină și miozină
3. citoplasma conține vezicule cu mediator chimic
4. în timpul contracției musculare membranele Z se apropie
5. este o celulă binucleată
Răspuns corect: 4
Din categoria hormonilor tropi hipofizari fac parte următorii, cu EXCEPȚIA:
1. LH
2. ACTH
3. TSH
4. FSH
5. VSH
Răspuns corect: 5
Alegeți afirmația corectă:
1. în etapa I a digestiei lipidelor are loc hidroliza trigliceridelor din picăturile lipidice
2. din cei 1500 ml de chim doar 0,8-20 ml se pierd prin fecale
3. colonul nu poate absorbi mai mult de 2-3 ml/zi
4. oprirea completă a pasajului intestinal se produce în enterite
5. alcoolismul cronic poate determina pancreatita acută
Răspuns corect: 5
Care din următoarele manifestări ce însoțesc ciclul cardiac coincide cu închiderea valvelor pulmonare?
1. zgomotul II
2. șocul apexian
3. electrocardiograma
4. zgomotul I
5. pulsul arterial
Răspuns corect: 1
Circulația limfatică:
1. limfa colectată ajunge în final în canalul toracic, vena limfatică dreaptă și vena limfatică stângă
2. ganglionul limfatic prezintă doar vase aferente, capsulă fibroasă și trabecule
3. cisterna chili este porțiunea inițială a canalului toracic, situată la nivelul vertebrei T2
4. ganglionul limfatic prezintă vase aferente, capsulă fibroasă, trabecule, zonă corticală, vase eferente și medulară
5. la nivelul confluenței dintre vena jugulară internă stângă și vena subclaviculară stângă, se deschide vena limfatică stângă
Răspuns corect: 4
Perechea a III-a de nervi cranieni:
1. reprezintă calea aferentă a reflexului pupilar fotomotor
2. are fibre visceromotorii postganglionare cu originea în mezencefal
3. conține fibre senzoriale
4. are originea aparentă sub lama cvadrigemina
5. niciun răspuns corect
Răspuns corect: 5
Acidul arahidonic este un acid gras polinesaturat cu 20 de atomi de carbon din care se pot forma:
1. maxim 80 de molecule de ATP
2. maxim 88 de molecule de ATP
3. 10 molecule de acetil-CoA
4. 40 de molecule de dioxid de carbon
5. niciun răspuns corect
Răspuns corect: 3
În ceea ce privește stimulul olfactiv se poate afirma că:
1. este analizat la nivelul ariei cerebrale situate posterior de aria motorie principală
2. recepționarea stimulului are loc la nivelul cililor olfactivi din structura celulelor de susținere
3. este transmis pe calea unui nerv cu originea aparentă la nivelul trunchiului cerebral
4. acesta nu este direcționat de către talamus în traseul său spre cortexul olfactiv
5. niciun răspuns corect
Răspuns corect: 4
Alegeți varianta corectă:
1. prin homeostazie sunt menținute, între anumite limite, unele valori ale mediului intern
2. în condiții patologice (disfuncții temporare sau permanente) homeostazia nu se poate realiza prin mijloace extracorporeale
3. în organism, mecanismele de reglare se realizează numai prin bucle de feed-back medular
4. prin intermediul mediatorilor chimici, sistemul endocrin realizează homeostazia
5. sistemul nervos participă la realizarea homeostaziei prin integrarea statică a organismului la condițiile în permanentă schimbare a mediului intern
Răspuns corect: 1
Se consideră următoarele procese: 1-intrarea ionilor de sodiu în dendrita neuronului postsinaptic, 2-difuzia neurotransmițătorilor în fanta sinaptică, 3-deschiderea canalelor de calciu voltaj dependente, 4-prezența unui impuls nervos la nivelul butonilor terminali, 5-legarea neurotransmițătorilor de receptorii aflați pe membrana postsinaptică, 6-eliberarea neurotransmițătorilor prin exocitoză. Care este succesiunea corectă a proceselor ce vor determina transmiterea mesajului de la un neuron la altul?
1. 1-4-3-6-2-5
2. 1-4-6-3-2-5
3. 4-3-6-2-5-1
4. 3-6-4-2-5-1
5. niciun răspuns corect
Răspuns corect: 3
Despre localizarea fasciculelor în cordonul lateral al măduvei spinării sunt adevărate afirmațiile:
1. fasciculul corticospinal încrucișat se află posterior de fasciculul rubrospinal
2. fasciculul rubrospinal se află posterior de fasciculul cuneat
3. fasciculul olivospinal se află posterior de fasciculul gracilis
4. fasciculul spinocerebelos direct se află anterior de fasciculul tectospinal
5. niciun răspuns corect
Răspuns corect: 1
Paula a fost diagnosticată cu endocardită infecțioasă de valvă mitrală cu cauză bacteriană:
1. din cauza neînchiderii valvelor în atrii se găsește o cantitate mai redusă de sânge
2. în timpul diastolei ventriculare, sângele trece din VS în AS
3. analizele Paulei pot indica leucocitoză cu eozinofilie
4. în timpul sistolei ventriculare, sângele trece din VS în aortă
5. niciun răspuns corect
Răspuns corect: 4
La polul bazal al celulelor gustative ajung următoarele fibre nervoase:
1. terminațiilor nervoase ale nervului VIII
2. terminațiilor nervoase ale nervului XII
3. terminațiilor nervoase ale nervului V
4. terminațiilor nervoase ale nervului IX
5. terminațiilor nervoase ale nervului III
Răspuns corect: 4
O otravă împiedică eliberarea acetilcolinei din terminațiile nervoase presinaptice:
1. dilatația arterelor
2. paralizie musculară
3. constricția pupilelor
4. bradicardie
5. niciun răspuns corect
Răspuns corect: 2
O femeie tânără se prezintă la un consult endocrinologic pentru pierdere marcată în greutate asociată unui apetit crescut. La examenul clinic al pacientei, medicul constată prezența exoftalmiei. Unul dintre diagnosticele posibile este:
1. boala Graves
2. boala Cushing
3. mixedem
4. boala Addison
5. niciun răspuns corect
Răspuns corect: 1
Privind mecanismele care nu utilizează proteine transportoare, selectați afirmațiile false:
1. pentru producerea osmozei, membrana trebuie să fie mai permeabilă pentru apa dintr-o soluție
2. moleculele nepolarizate pot difuza pasiv
3. presiunea osmotică este direct proporțională cu numărul de particule de solvit
4. difuziunea facilitată are la bază același mecanism ca difuziunea și se referă la transport pasiv
5. difuziunea alcoolului etilic se realizează pasiv
Răspuns corect: 4
Alegeți afirmația falsă cu privire la evidențierea glucozei în urină:
1. se folosește o soluție de NaOH 10%
2. se efectuează acidifierea urinei cu soluția de NaOH
3. absența precipitatului roșcat la temperatura de fierbere înseamnă că glucoza este absentă
4. presupune apariția unui precipitat roșcat dacă glucoza este prezentă
5. se folosește o soluție de CuSO4 10%
Răspuns corect: 2
Despre transmiterea impulsurilor vizuale este adevărată afirmația:
1. al treilea neuron se află în trunchiul cerebral
2. tractul optic este format din dendritele neuronilor din metatalamus
3. nervul optic este format din axoni și dendrite
4. fuziunea imaginilor are loc la nivelul câmpului binocular
5. nervul și tractul optic sunt formați din axonii celulelor ganglionare
Răspuns corect: 5
Alegeți varianta corectă:
1. în timpul inspirației, contracția diafragmei trage în jos fața bazală a plămânilor
2. respirația de repaus se realizează aproape în întregime prin mișcări de ridicare și coborâre a coastelor
3. mușchii care determină coborârea grilajului costal sunt mușchi inspiratori
4. în timpul expirației liniștite, diafragma se contractă
5. mușchii drepți abdominali determină ridicarea grilajului costal
Răspuns corect: 1
Care dintre următoarele roluri nu este îndeplinit de nevroglii?
1. rol fagocitar
2. rolul de a genera un potențial de acțiune care se propagă și este condus
3. rol trofic
4. rolul de a realiza sinteza tecii de mielină
5. rolul de a asigura suport pentru neuroni
Răspuns corect: 2
Cu privire la vasopresină putem afirma:
1. este sintetizată în neurohipofiză
2. stimulează reabsorbția obligatorie de apă
3. reduce secreția parotidei
4. se mai numește și ACTH
5. niciun răspuns corect
Răspuns corect: 3
Referitor la ciclul menstrual este adevărat că:
1. stratul bazal al endometrului se elimină în timpul menstruației
2. ovulația se produce de obicei în prima săptămână a ciclului menstrual
3. faza proliferativă are loc între zilele 15-18 ale ciclului
4. prima menstruație se numește menarhă
5. niciun răspuns corect
Răspuns corect: 4
Despre ganglionii limfatici este adevărată afirmația:
1. sunt organe limfatice centrale
2. prezintă țesut conjunctiv moale elastic în medulară
3. lipsesc în zona lombară
4. sunt "însămânțați" de celule limfoformatoare de tip B
5. produc agranulocite
Răspuns corect: 5
La un pacient cu scleroză multiplă, în cazul unui axon afectat:
1. astrocitele formează teaca de mielină în jurul axonului
2. excitația se propagă mai rapid decât în mod normal
3. prin conducere saltatorie, potențialul de acțiune sare peste regiunea axonală afectată
4. se produce deteriorarea mielinei
5. niciun răspuns corect
Răspuns corect: 4
Despre ganglionii limfatici este falsă afirmația:
1. sunt legați cu nervii spinali prin ramuri comunicante
2. au în structură țesut conjunctiv moale reticulat
3. prezintă capsulă fibroasă
4. sunt organe limfoide periferice
5. au rol de barieră în răspândirea infecțiilor
Răspuns corect: 1
Hormonii gonadotropi nu produc următoarele efecte:
1. LH - stimularea secreției de testosteron
2. FSH - dezvoltarea tubilor seminiferi
3. FSH - maturarea foliculului de Graaf
4. LH - inhibă ovulația
5. niciun răspuns corect
Răspuns corect: 4
Identificați afirmația greșită despre axe și planuri:
1. axul sagital este cel al metameriei
2. planul frontal trece prin axul longitudinal și transversal
3. planul sagital trece prin axul longitudinal și sagital
4. axul transversal este axul lățimii
5. planul transversal împarte corpul în două regiuni: cranială și caudală
Răspuns corect: 1
Stimularea receptorilor din dermul papilar al piciorului determină transmiterea de impulsuri prin:
1. fasciculul spinotalamic lateral
2. fasciculul spinocerebelos direct
3. fasciculul cuneat
4. fasciculul spinotalamic anterior
5. niciun răspuns corect
Răspuns corect: 4
Alegeți afirmația corectă:
1. cecul este a prima porțiune a colonului
2. teniile sunt descrise la nivelul stomacului
3. flexura colică stângă se găsește între colonul transvers și colonul ascendent
4. colonul sigmoid se continuă cu rectul
5. apendice epiploice se întâlnesc la nivelul intestinului subțire
Răspuns corect: 4
Următorii nervi cranieni își au deutoneuronul în nucleul solitar bulbar:
1. VII, VIII, IX, X
2. X, XI, XII
3. V, VII, IX, X
4. IX, X, XI
5. VII, IX, X
Răspuns corect: 5
Hormonii tiroidieni:
1. sunt sintetizați sub acțiunea tiroxinei
2. sunt secretați de celulele parafoliculare tiroidiene („C”)
3. sunt tirozina și tireoglobulina
4. în exces produc mixedem
5. au efect hipocolesterolemiant
Răspuns corect: 5
Despre învelișurile mușchiului striat este adevărat:
1. fascia superficială poate conține în anumite situații o cantitate mai mare de țesut adipos
2. gasterul este sinonimul tendonului
3. epimisiumul este țesutul situat profund de perimisium
4. perimisiumul este prezent doar în zona gasterului
5. niciun răspuns corect
Răspuns corect: 1
Transportul activ transmembranar:
1. este specific pentru apă
2. asigură deplasarea etanolului
3. este specific pentru moleculele liposolubile
4. asigură deplasarea moleculelor împotriva gradientelor lor de concentrație
5. se desfășoară fără consum de energie
Răspuns corect: 4
Despre mușchiul drept abdominal este adevărată afirmația:
1. randamentul contracției musculare este de 70%
2. în timpul contracției musculare, membranele Z se îndepărtează de banda H luminoasă
3. determină ridicarea coastelor
4. prezintă extensibilitate
5. este situat anterior față de mușchiul piramidal
Răspuns corect: 4
Alegeți enunțul corect despre debitul respirator:
1. rămâne constant în condiții patologice
2. este egal cu produsul dintre frecvența respiratorie și volumul curent
3. rămâne neschimbat în efort
4. la un volum curent de 500 mL și o frecvență respiratorie de 12/min, debitul respirator este 
egal cu 9L/min
5. reprezintă cantitatea de aer deplasată în arborele respirator în fiecare oră
Răspuns corect: 2
Un bărbat cu greutatea de 75 de kg are:
1. peste 200 de oase lungi
2. 31 de rădăcini nervoase cu originea la nivelul măduvei spinării
3. aproape 6 milioane de celule nucleate pe mm3 de sânge
4. o capacitate vitală pulmonară de 4,5 - 5,5 litri
5. niciun răspuns corect
Răspuns corect: 4
Prin ce se caracterizează diastola ventriculară?
1. la frecvența 75 bătăi/minut are o durată mai mare decât sistola generală
2. în tot acest timp valvele atrioventriculare sunt deshise
3. prezintă o fază de ejecție
4. este cuprinsă între zgomotul sistolic și cel diastolic
5. niciun răspuns corect
Răspuns corect: 1
Alegeți afirmația corectă:
1. corpusculii Vater- Pacini din periost sunt identici cu cei din piele
2. motoneuronii α inervează fibrele intrafusale
3. corpusculii Ruffini se află în stratul profund al capsulei articulare
4. relaxarea musculară este prevenită prin inhibarea fusurilor neuromusculare
5. terminațiile nervoase libere nu se ramifică în toată grosimea capsulei articulare
Răspuns corect: 1
Epiteliul pseudostratificat cilindric:
1. căptușește traheea
2. căptușește ureterele
3. căptușește căile aeriene inferioare
4. este un tip de țesut pluristratificat
5. niciun răspuns corect
Răspuns corect: 1
Care dintre următoarele artere este ramură directă din arcul aortic?
1. artera care irigă peretele anterolateral al toracelui
2. artera carotidă externă
3. artera carotidă comună stângă
4. artera carotidă comună dreaptă
5. artera carotidă internă
Răspuns corect: 3
Enunțurile corecte despre relaxarea musculară sunt:
1. sarcomerele revin la lungimea inițială (aproximativ 2 μ)
2. se eliberează ionii de calciu de la nivelul reticulului sarcoplasmatic
3. sarcolema revine la starea de repaus, în vreme ce tubii T rămân activi
4. nu necesită consumul ATP
5. niciun răspuns corect
Răspuns corect: 1
Cea mai mare valoare a presiunii parțiale a oxigenului din sânge este la nivelul:
1. venei porte
2. venelor pulmonare
3. venelor renale
4. atriului drept
5. arterelor pulmonare
Răspuns corect: 2
Testosteronul și estrogenul au în comun:
1. cresc depozitele de proteine din țesuturi
2. acționează asupra gonadelor, precum testiculele și uterul
3. inhibă producția de LH
4. stimulează dezvoltarea caracterelor sexuale masculine
5. niciun răspuns corect
Răspuns corect: 1
Produsul rezultat în urma acțiunii enzimelor bilei este:
1. micelii
2. colesterol
3. lipide
4. lipide emulsionate
5. niciun răspuns corect
Răspuns corect: 5
La ce nivel se formează zigotul:
1. folicul matur
2. uter
3. folicul primordial
4. vagin
5. trompă uterină
Răspuns corect: 5
Țesutul conjunctiv reticulat este întâlnit în:
1. pancreas
2. tunica medie a arterelor
3. tendoane
4. splină
5. aponevroze
Răspuns corect: 4
Este corect să afirmăm despre filtratul glomerular:
1. se realizează prin mecanism contracurent în ansele Henle lungi ale nefronilor corticali
2. lichidul din capsula glomerulară se numește urină primară
3. este de aproape 1200 ml/min
4. nu depinde de debitul sangvin renal
5. este un lichid în care se găsesc mai mult de 5000 leucocite/ml
Răspuns corect: 2
Alegeți afirmația corectă:
1. scăderea volemiei determină creșterea presiunii arteriale
2. în timpul sistolei atriale ventriculele sunt în diastolă
3. sistola atrială determină deschiderea valvelor sigmoide
4. sistola ventriculară determină deschiderea valvelor atrioventriculare
5. rezistența periferică este cu atât mai mare cu cât vasul este mai dilatat
Răspuns corect: 2
Analizatorii:
1. segmentul central percepe o anumită formă de energie din mediul extern sau intern, sub formă de stimuli
2. au un segment periferic, un segment de conducere și o arie de proiecție corticală
3. transmit informații către scoarța cerebrală rapid pe calea sistemului reticulat ascendent activator
4. transmit informații din mediul extern și intern ce determină formarea de senzații în ariile subcorticale
5. pe cale directă, informațiile sunt conduse lent și proiectate cortical difuz și nespecific
Răspuns corect: 2
La un pacient, neuronii din creier care produc dopamină sunt distruși. Din această cauză poate/pot să apară:
1. lipsa potențialelor postsinaptice inhibitorii în creier și în măduva spinării
2. tulburări ale reglării somnului și a stării de veghe
3. incapacitate de a dezvolta reacția „luptă sau fugi”
4. tulburări motorii
5. niciun răspuns corect
Răspuns corect: 4
Hormonul FSH:
1. stimulează producerea spermei
2. contribuie la coborârea testiculelor în scrot
3. stimulează dezvoltarea caracterelor sexuale secundare masculine
4. stimulează maturarea celulelor interstițiale
5. niciun răspuns corect
Răspuns corect: 1